مسجد عمرو بن العاص

بائیں|تصغیر|مسجد کا داخلی منظر
مسجد عمرو بن العاص افریقا کے پورے علاقے اور مصر میں قائم کی جانے والی پہلی مسجد ہے۔ یہ مسجد مصر کے فسطاط شہر میں مسلمانوں نے مصر فتح کرنے کے بعد تعمیر کی تھی، اس مسجد کو مسجد فتح، مسجد عتیق اور تاج الجوامع بھی کہا جاتا ہے، جامع عمرو بن العاص دریائے نیل کے مشرقی حصے میں واقع ہے۔

یہ مسجد اپنی پہلی تعمیر کے وقت 30x50 کی جگہ پر واقع تھی اور اس کے چھ دروازے تھے، سال 53ھ مطابق 672ء تک مسجد عمرو ابن العاص اپنی پہلی تعمیر پر قائم رہی، حضرت امیر معاویہ کے حکم پر مسلمہ بن مخلد الانصاری نے مسجد عمرو بن العاص میں اذان دینے کے لیے چار منبروں کا اضافہ کیا۔ اس کے بعد پے در پے مختلف عہدوں میں مسلسل اصلاحات اور توسیع کا کام جاری رہا اور آج مسجد عمرو ابن العاص 110 میٹر لمبائی اور 120 میٹر چوڑائی پر مشتمل ہے۔

سال 564ھ میں صلیبیوں کی مسلم ممالک پر یلغار کے بعد وزیر شاور کو فسطاط شہر پر صلیبیوں کے قبضہ کا خوف ہوا تو اس نے دفاع کی طاقت نہ ہونے کی وجہ سے فسطاط شہر میں دانستہ آگ لگادی، جس کے نتیجے میں پورا فسطاط شہر آگ کی لپیٹ میں آگیا، مسجد عمروبن العاص بھی آتشزدگی کا شکار ہوئی۔

جب صلاح الدين ایوبی نے مصر کو اپنی حکومت میں شامل کیا، تو سال 568ھ میں مسجد عمر بن العاص کی تعمیر نو کا حکم صادر کیا، لہذا مسجد کے سامنے والے حصہ اور محراب کبیر کی تعمیر نو کی گئی، اس میں سنگ مرمر استعمال کیا گیا اور اس پر مختلف نقوش نقش کیے گئے۔

جامع عمر بن العاص کو وقت کے بڑے بڑے علما وائمہ کے درس وتدریس اور خطاب وموعظت کا شرف حاصل ہے۔ ان علما وائمہ دین کے نام اس طرح ہیں:
 الشافعی
 الليث بن سعد
 ابو طاہر السلفی
 العز بن عبد السلام
 ابن ہشام صاحب السيرہ
 محمد الغزالی
 ابی اسحاق الحوينی
 ياسر الب رہامی
 سعيد عبد العظيم
 محمد حسان
 عبد الرحمن عبد الخالق
 محمد العريفیإسلام ويب - جامع عمرو بن العاص رضي الله عنه.

 تصویری گیلری 

 حوالہ جات 

زمرہ:1796ء میں مکمل ہونے والی مذہبی عمارات
زمرہ:1875ء میں مکمل ہونے والی مساجد
زمرہ:اسلامی فتح مصر
زمرہ:اسلامی معماری
زمرہ:اموی معماری
زمرہ:انیسویں صدی کی مساجد
زمرہ:اٹھارویں صدی کی مساجد
زمرہ:ساتویں صدی کی مساجد
زمرہ:عربی طرز تعمیر
زمرہ:قاہرہ کی مساجد
زمرہ:قدیم قاہرہ
زمرہ:گنبد والی مذہبی عمارات و ساخات
زمرہ:مصر کی مساجد
زمرہ:مصری طرز تعمیر
زمرہ:کامنز زمرہ جس کا ربط ویکی ڈیٹا پر ہے
زمرہ:جامع مساجد
زمرہ:ویکی ڈیٹا سے مختلف مختصر وضاحت
زمرہ:گنبدوں والی مسجد کی عمارتیں
زمرہ:مصر میں نشانیاں
زمرہ:1796ء میں مکمل ہونے والی مساجد
زمرہ:641ء میں مکمل ہونے والی مساجد